Aunjetitzkulturen
Store norske leksikon,Historie,Arkeologi,Europeisk arkeologi
Aunjetitzkulturen er en særpreget tidlig bronsealders kulturgruppe fra tiden omtrent 1800 til 1500 fvt., med navn etter en stor gravplass ved Unětice (tysk: Aunjetitz) nær Praha, som ble utgravd fra 1879 til 1880.
Kulturgruppen er hovedsakelig utbredt i arkeologiske funn fra Böhmen og Mähren og i de grenseliggende områder av Polen, Tyskland og Østerrike. I mer spredte funn har den også en videre, sentraleuropeisk utbredelse. Aunjetitzkulturen er best kjent gjennom rikt utstyrte enkeltgraver og gjennom store depotfunn. Den øvde en sterk innflytelse på nordiske kulturer. Les mer i Store norske leksikon bronsealderen arkeologi